Foto: Hina, Screenshot: Google Maps



U SUBOTU, 17. rujna oko 20.50 sati, na parkiralištu u Riječkoj ulici u Buzetu, 54-godišnjak je upravljao automobilom Nissan, pulske registarske oznake, odnosno izlazio je s parkiranog mjesta na kojem je bio parkiran, bez da se je prethodno uvjerio da tu radnju može obaviti bez opasnosti za druge sudionike i imovinu, pri čemu je udario u parkirani automobil Honda, dubrovačke registarske oznake, kojeg je parkirao 40-godišnji vozač. Nakon što je udario u parkirani automobil, 54-godišnjak je vikao na parkiralištu, odnosno narušavao je javni red i mir, a obavljenim alkotestiranjem utvrđeno je da je upravljao vozilom pod utjecajem alkohola od 1.05 promila.



Kako neslužbeno doznaje Regional Ekspress, alkoholizirani muškarac je Damir Kajin.



Radi počinjenja prekršaja iz Zakona o sigurnosti prometa na cestama i Zakona o prekršajima protiv javnog reda i mira, protiv 54-godišnjaka se pokreće prekršajni postupak.